CELEX: 32021D2132
Language: ro
Date: 2021-11-29 00:00:00
Title: Decizia (UE) 2021/2132 a Consiliului din 29 noiembrie 2021 privind poziția care urmează să fie adoptată în numele Uniunii Europene, în cadrul comitetului mixt instituit în temeiul Acordului privind siguranța aviației civile dintre Uniunea Europeană și Guvernul Republicii Populare Chineze, în ceea ce privește adoptarea regulamentului de procedură al comitetului mixt

3.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 432/34
               
            
         DECIZIA (UE) 2021/2132 A CONSILIULUI
         din 29 noiembrie 2021
         privind poziția care urmează să fie adoptată în numele Uniunii Europene, în cadrul comitetului mixt instituit în temeiul Acordului privind siguranța aviației civile dintre Uniunea Europeană și Guvernul Republicii Populare Chineze, în ceea ce privește adoptarea regulamentului de procedură al comitetului mixt
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul privind siguranța aviației civile dintre Uniunea Europeană și Guvernul Republicii Populare Chineze (1) (denumit în continuare „acordul”) a fost aprobat în numele Uniunii prin Decizia (UE) 2020/1075 a Consiliului (2) și a intrat în vigoare la 1 septembrie 2020 (3).
                  
               
                     (2)
                  
                  
                     Articolul 11 alineatul (1) din acord prevede instituirea unui comitet mixt al părților, responsabil cu derularea eficientă a acordului.
                  
               
                     (3)
                  
                  
                     Articolul 11 alineatul (3) din acord prevede, în continuare, că comitetul mixt urmează să întocmească și să adopte propriul regulament de procedură.
                  
               
                     (4)
                  
                  
                     Comisia și Administrația Aviației Civile din China au cooperat la întocmirea proiectului de regulament de procedură.
                  
               
                     (5)
                  
                  
                     Este oportun să se stabilească poziția care urmează să fie adoptată în numele Uniunii în cadrul comitetului mixt în ceea ce privește adoptarea regulamentului de procedură al comitetului mixt, întrucât acesta va fi obligatoriu pentru Uniune. Poziția Uniunii în cadrul comitetului mixt ar trebui să se bazeze pe proiectul de decizie a comitetului mixt,
                  
               ADOPTĂ PREZENTA DECIZIE:
         
            Articolul 1
            
               (1)   Poziția care urmează să fie adoptată, în numele Uniunii, în cadrul primei reuniuni a comitetului mixt instituit în temeiul Acordului privind siguranța aviației civile dintre Uniunea Europeană și Guvernul Republicii Populare Chineze în ceea ce privește adoptarea regulamentului de procedură al comitetului mixt se bazează pe proiectul de decizie a comitetului mixt (4).
            
            
               (2)   Reprezentanții Uniunii în cadrul comitetului mixt pot conveni asupra unor modificări minore ale proiectului de decizie a comitetului mixt fără a mai fi necesară o nouă decizie a Consiliului.
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 29 noiembrie 2021.
            
               
                  Pentru Consiliu
               
               
                  Președintele
               
               S. KUSTEC
            
         
         
            (1)  JO L 240, 24.7.2020, p. 4.
         
            (2)  Decizia (UE) 2020/1075 a Consiliului din 26 iunie 2020 privind încheierea Acordului privind siguranța aviației civile dintre Uniunea Europeană și Guvernul Republicii Populare Chineze (JO L 240, 24.7.2020, p. 1).
         
            (3)  JO L 3, 7.1.2021, p. 3.
         
            (4)  A se vedea documentul ST 13626/21 la adresa http://register.consilium.europa.eu